Кастусь Тарасаў

**Касту́сь Тара́саў** (10 кастрычніка 1940, Менск — 20 сакавіка 2010, Менск) — беларускі пісьменьнік, гісторык, дзяяч нацыянальна-дэмакратычнага руху Беларусі.

## Біяграфія
Нарадзіўся ў сям’і служачых. Па сканчэньні школы працаваў сьлесарам-зборшчыкам на Менскім мэханічным заводзе. У 1965 годзе скончыў Беларускі політэхнічны інстытут, працаваў у Паўночна-заходняй геалягічнай экспэдыцыі. Пазьней у розныя гады працаваў рэдактарам і загадчыкам рэдакцыі ў выдавецтве «Вышэйшая школа», журналістам і загадчыкам аддзелу газэты «Знамя юности», на кінастудыі «Беларусьфільм». З 1977 да 1983 году працаваў рэдактарам аддзелу мастацтва і крытыкі ў часопісе «Нёман». Потым — спэцыяльным карэспандэнтам у газэце «Літаратура і мастацтва», газэце «Свабода». З 1989 году адказны сакратар часопіса «Спадчына».

У красавіку 2006 году Кастусь Тарасаў перанёс інсульт. Памер 20 сакавіка 2010 году ў Менску.

## Творчасьць
Друкаваўся з 1966 году. Аўтар кнігаў аповесьцяў «День рассеяния» пра Грунвальдзкую бітву, «В час Стрельца», «Странствие в тесном кругу», раманаў «Пагоня на Грунвальд», «Тры жыцьці княгіні Рагнеды». Напісаў зборнік гісторыка-літаратурных эсэ «Памяць пра легенды», які ўпершыню быў надрукаваны ў 1984 годзе і стаў культавым у 1980-я — першую палову 1990-х гадоў.

Паводле матываў аповесьці Кастуся Тарасава «Чорны шлях» (расейская назва «Стая ворон над гостинцем») драматург Аляксей Дудараў напісаў п’есу «Ядвіга» (Купалаўскі тэатр, рэжысэр Валер Раеўскі).

Пад канец жыцьця друкаваў гістарычныя нарысы ў газэце «Новы час».

## Бібліяграфія
* День рассеяния: Повесть. — Мн.: Мастацкая літаратура, 1980. — 192 с. ББК 84Р7 Т19
* В час Стрельца: Повести. — Мн.: Мастацкая літаратура, 1981. — 335 с. ББК 84Р7 Т19
* Память о легендах: Белорусской старины голоса и лица. — Мн.: Полымя", 1984. — 143 с, ил. ББК 63.3(2Б)
* Погоня на Грюнвальд: Историческая повесть. — М.: Воениздат, 1986. — 272 с. ББК 84Р7 Т19
* Странствие в тесном кругу: Повести. — Мн.: Мастацкая літаратура, 1986. — 319 с. ББК 84Р7 Т19
* В час Стрельца: Повести. — Мн.: Мастацкая літаратура, 1989. — 336 с. ББК 84Р7 Т19 
* Памяць пра легенды: Постаці беларускай мінуўшчыны. — Мн.: Полымя, 1990. — 263 с іл. ББК 63.3(2Б) Т19 
* Единственный свидетель — Бог: Повести. — Мн.: «Крок уперад» літаратура, 1991. — 381 с. ББК 84Р7 Т19
* Погоня на Грюнвальд: Исторический роман. — Мн.: ПКМП «Оракул», 1992. — 192 с. ББК 84Р7 Т19 
* Памяць пра легенды: Постаці беларускай мінуўшчыны 2-е выд., дап. — Мн.: Полымя, 1993. — 270 с. ББК 63.3(2Б) Т19 
* Три жизни княгини Рогнеды: Повести. — Мн.: «Коллегиум», 1994. — 446 с. — іл. ББК 84Р7 Т19 
* Тры жыцці княгіні Рагнеды: Аповесць; Пагоня на Грунвальд: Гіст. раман: Для сярэд. і ст. шк. узросту / Кастусь Тарасаў. — Мн.: Выш. шк., 1997. — 446 с — (Школьная бібліятэка)
* Золотая горка. — Мн.: Леккцыя, 1998. — 288 с. ББК 84Р7 Т19 
* Беларусь: Гістарычнае падарожжа для дзяцей. — Мн.: Лекцыя, 1999. — 112 с, іл. ББК 63.3(4Беи) + 84(4Беи)6 Т19 
* Апошняе каханне князя Міндоўга: Аповесць. — Мн.: Лекцыя, 2000. — 160 с. ББК 84 (4Беи)6 Т19 
* Крыж памяці. Кароткі спіс войнаў, паўстанняў, рэпрэсіяў, катастрофаў, якія выпалі на лёс Беларусі за тысячагоддзе. / Аўтар праекта і складальнік К. Тарасаў. Мн.: ТАА «Лекцыя», 2001—116 с.: іл. 

## Прэміі
* Прэмія Міністэрства абароны СССР за раман «Пагоня на Грунвальд», 1988.
* Прэмія «Залаты апостраф» журнала «Дзеяслоў» за аповеды «Брыгіткі» і «Нячутныя гукі самоты», 2007.
* Прэмія імя Францішка Багушэвіча Беларускага ПЭН-цэнтру «За актыўную і плённую працу ў галіне гістарычнай прозы і эсэістыкі, што спрыяе фармаваньню сучаснай нацыянальнай ідэнтыфікацыі беларусаў», 2010.

## Крыніцы

## Літаратура
* Памяць: Гіст.-дакум. хроніка Мінска. У 4 кн. Кн. 1-я. — Мн.: БЕЛТА, П15 2001. — 576 с.: іл. .
* Аповеды ў часопісе «Дзеяслоў». «Брыгіткі» (№26, 01/2007), «Нячутныя гукі самоты» (№30, 05/2007)

## Вонкавыя спасылкі
* Афіцыйны сайт, прысьвечаны пісьменніку
* Выбраныя творы — knihi.com
* Дакумэнтальны фільм пра Кастуся Тарасава «Мы за мір»
* Размова на радыё «Свабода»

Катэгорыя:Нарадзіліся 10 кастрычніка
Катэгорыя:Нарадзіліся ў 1940 годзе
Катэгорыя:Нарадзіліся ў Менску
Катэгорыя:Беларускія літаратары
Катэгорыя:Беларускія гісторыкі
Катэгорыя:Беларускія грамадзкія дзеячы і дзяячкі
Катэгорыя:Беларускія журналісты
Катэгорыя:Памерлі 20 сакавіка
Катэгорыя:Памерлі ў 2010 годзе
Катэгорыя:Памерлі ў Менску